Subject: FW: TA-kulude ja TA-tegevuskava infokorje
From: "Justiits- ja Digiministeerium" <[email-masked]>
To: "Justiits- ja Digiministeerium" <[email-masked]>
Date: Mon, 20 Apr 2026 17:09:26 +0300

From: 'Indrek Ots - HTM' via TA nõunikud <[email-masked] 
<mailto:[email-masked]> >
Sent: Wednesday, April 15, 2026 11:12 AM
To: 'Heidi Paju' via TA nõunikud <[email-masked] 
<mailto:[email-masked]> >
Cc: Anneli Ratnik - HTM <[email-masked] <mailto:[email-masked]> >; 
Ave Schultz - RAM <[email-masked] <mailto:[email-masked]> >; Viola 
Mäemurd - RAM <[email-masked] <mailto:[email-masked]> >
Subject: [TA nõunikud] TA-kulude ja TA-tegevuskava infokorje

Tere!

TA-tegevuskava koostamine on kokku lepitud Vabariigi Valitsuse tasemel ning 
seda tehakse RESi protsessi raames. TA-tegevuskava on aluseks riigi TA 
investeeringute mahu ja osakaalu arvutamisel/prognoosimisel – jätkuvalt 
kehtib ühiskondlik kokkulepe, et riigi panus TA-rahastamisel on 1% SKP-st, 
TA-tegevuskava põhjal jälgitakse selle saavutamist ja planeeritakse ka 
vastavad summad. Selle 1% arvestusse lähevad nii TAI-kulud kui ka 
TA-toetavad kulud.

Sarnaselt varasemate aastatega palun teadus- ja arendustegevuse andmed 
esitada vastava ministeeriumi või Riigikantselei tegevuspõhise riigieelarve 
tulemusvaldkonna ja programmi raames. See võimaldab ühildada andmekogumist 
riigieelarve planeerimise ja aruandlusega. Nii eelmise aasta kulude kui ka 
TA-tegevuskava tabelid palun täita 1.juuniks 2026.a.

Tabelid/vormid leiate RAMi koosloomekeskkonnast: 
<https://eegovg01.sharepoint.com/sites/RESREdokumentidekoosloomekeskkond/Shared%20Documents/Forms/AllItems.aspx?csf=1&web=1&e=f4dOqu&CT=1776161492479&OR=OWA-NT-Mail&CID=007994ff-a556-036f-4274-5d7f3b06bb4a&startedResponseCatch=true&FolderCTID=0x0120005B4461382FC41F47A0AFA75E1DB01E0C&id=%2Fsites%2FRESREdokumentidekoosloomekeskkond%2FShared+Documents%2FTA+kulud> 
RES/RE dokumentide koosloome keskkond_RAM - Documents - TA kulud - All . 
Minu teada on kõigil teadunõunikel sellele keskkonnale ligipääs (tänud Ave 
Schultzile!). Igale ministeeriumile on eraldi Exceli fail, kõik näevad ka 
teiste ministeeriumite/Riigikantselei faile. Ministeeriumite/Riigikantselei 
Exceli failis on kolm töölehte:

*       TA-kulud 2025 – siia sisestada 2025.a. tegelikud kulud (eeltäidetud 
2024.a. infoga)

*       TA-tegevuskava 2027-2030 – siia sisestada järgneva nelja aasta 
TA-tegevused (eeltäidetud eelmise aasta infoga)

*       SELGITUSED – siit leiab TA kulude näited ning GBAORDi kategooriad ja 
selgitused

Üldised juhised

*       Palun esitada kõik ministeeriumi või Riigikantselei eelarvest 
teadus- ja arendustegevusele eraldatud või kavandatud vahendid (nii 
TAI-kulud kui ka TA-toetavad kulud). TA-tegevuse kulude lühidefinitsioonid 
ja näited on töölehel „SELGITUSED“.

*       Esitada ka ministeeriumi vastutusalas olevatele asutustele 
ministeeriumi eelarvest TA-tegevuseks eraldatud/kavandatud vahendid (näiteks 
asutusele X teadus- ja arendustegevuseks antud tegevustoetus). Vastutusala 
asutuste eelarves olevaid teisi TA-tegevuse vahendeid (näiteks ETAG-i 
uurimistoetused, Euroopa Liidu teadus- ja arendustegevuse raamprogrammi 
vahendid vms) mitte kajastada. Seega, esitada tuleb üksnes see osa asutuse 
TA-vahenditest/eelarvest, mis on eraldatud otse ministeeriumi eelarvest. 
Näiteks: Eesti Keele Instituut (EKI) saab HTMi käest tegevustoetust ja see 
on tabelis eraldi reana. Samas EKI teadlased taotlevad ja ka saavad ETAGi 
uurimistoetusi – need EKI real ei kajastu. Kõik ETAGi uurimistoetused 
kajastuvad tabelis ühel teisel real.

*       Üksiku projekti/lepingu tasemel ei ole vaja infot esitada. Juhul, 
kui ühe tegevuse raames on nii TAI-kulusid kui ka TA-toetavaid kulusid või 
ühe tegevuse raames on erinevad rahastamise vormid (nt. mingi osa eelarvest 
eraldatakse otsetoetusena oma vastutusala asutusele ja osa eelarvest 
jaotatakse avatud konkursiga/taotlusvooruga), siis kajastada need eraldi 
real. Näiteks: HTMi eelarvest rahastatakse 10 teaduse tippkeskust. Tabelis 
on üks rida tippkeskuste toetus (st. TAI-kulu; kõik tippkeskused kokku) ja 
teine rida ETAGile tippkeskuste haldamisega seotud kulude katmiseks 
eraldatud vahendid (st. TA-toetav kulu).

TA-kulud 2025

*       Tabel on eeltäidetud ministeeriumi/Riigikantselei poolt 2024.aastal 
esitatud 2025.a. tegevuste/eelaarve prognoosiga. Kõikide ministeeriumite 
kohta mul paraku 2025.a. eelarve infot ei ole (nt. KLIM, RAM). Palun 
täiendada/muuta/kustutada vajadusel tegevusi/ridu, mh. lisada 2025.a. 
tegelikud kulud. Antud tabeli põhjal koondan ise andmed GBAORDi 
koondtabelisse. GBAORDi kategooriate selgitused on töölehel „SELGITUSED“

*       Eelmine aasta esitasid ministeeriumid ainult GBAORDi kategooriate 
lõikes koondnumbrid (st. sõltuvalt ministeeriumist üks kuni viis numbrit). 
Kuigi sellistest koondnumbritest riigi statistika jaoks piisab, leian, et 
üldisest numbrist jääb väheks. Oluline on teada, millistest tegevustest need 
numbrid kokku tulevad ning kui palju ja miks need (TA-tegevuskavas) 
prognoositud tegevustest ja maksumustest erinevad.

TA-tegevuskava 2027-2030

*       Tabel on eeltäidetud eelmisel aastal ministeeriumi/Riigikantselei 
poolt esitatud 2026.a. tegevuste prognoosiga. Palun 
täiendada/muuta/kustutada vajadusel tegevusi/ridu. Tabel on väga sarnane 
eelmise aasta vormiga, täpsustatud/muudetud on tulpade „O“ kuni „S“ 
sõnastusi.

*       Eraldi rõhutan TA tegevuse/probleemi kirjelduse (tulp „F“) 
olulisust – kirjeldusest peab selguma, milleks plaanitakse raha kasutada 
(eelmine aasta oli ka ühesõnalisi kirjeldusi, millest sisu kohta infot 
paraku ei saa).

*       Varasemate kokkulepete kohaselt on iga teadusnõuniku ametikoha kohta 
ministeeriumi/Riigikantselei eelarves 100 000 aastas. Palun sisestage ka see 
tegevus ja summa (tegemist on TA-toetava kuluga).

*       Riigieelarve mõistes on strateegiliste uuringute programm (SUP) HTMi 
eelarves, ministeeriumid/Riigikantselei ei pea SUPi tegevusi enda 
TA-tegevuskavasse lisama. SUPi lisab ühe reana HTMi TA-tegevuskavasse.

Jõudu ja jaksu meile kõigile 🙂

Ette tänades,

Indrek

Indrek Ots
nõunik
Teadusosakond
Haridus- ja Teadusministeerium
tel 7351074 | mob 53805283
 <mailto:[email-masked]> [email-masked]
 <https://www.hm.ee> www.hm.ee |  <https://fb.com/haridusministeerium> 
fb.com/haridusministeerium |  <https://twitter.com/haridusmin> 
twitter.com/haridusmin

-- 
Saite selle sõnumi, kuna olete liitunud Google'i gruppide grupiga "TA 
nõunikud".
Grupist eraldumiseks ja selle grupi meilide saamise peatamiseks saatke meil 
aadressile [email-masked] 
<mailto:[email-masked]> .
Selle arutelu vaatamiseks külastage aadressi 
<https://groups.google.com/a/list.etag.ee/d/msgid/tanounikud/DU2PR02MB102065DE0A76DE8C3E8AFCDE988222%40DU2PR02MB10206.eurprd02.prod.outlook.com?utm_medium=email&utm_source=footer> 
https://groups.google.com/a/list.etag.ee/d/msgid/tanounikud/DU2PR02MB102065DE0A76DE8C3E8AFCDE988222%40DU2PR02MB10206.eurprd02.prod.outlook.com.